b'\n_START_ARTICLE_\nLavenergihus\n_START_PARAGRAPH_\nLavenergihus er boliger med et lavere behov for energi til oppvarming enn en standard bolig. I lavenergihus ligger totalt \xc3\xa5rlig energibehov under 100 kWh/m\xc2\xb2 (i Oslo), mens et hus bygd etter gjeldende teknisk forskrift trenger 170 kWh/m\xc2\xb2. Av dette utgj\xc3\xb8r oppvarming ca. 30 kWh/m\xc2\xb2 i et lavenergihus, mot 80 kWh/m\xc2\xb2 for en standardbolig._NEWLINE_For \xc3\xa5 oppn\xc3\xa5 lavenergistandard brukes 25-30 cm isolasjon i yttervegg (u-verdi 0,20 inkludert kuldebruer), 35-45 cm mot yttertak (u-verdi 0,09) og 25-35 cm i golv p\xc3\xa5 grunn (u-verdi 0,10). Det brukes trelags superisolerte vinduer. Belysning og elektrisk utstyr b\xc3\xb8r v\xc3\xa6re av lavenergiutf\xc3\xb8relse. Huset har gjerne store vindusfelt mot s\xc3\xb8r og minst mulig vinduer mot nord.'